Du får smertestillende tabletter og lokalbedøvelse før oralkirurgen lager et snitt i tannkjøttet og borrer et lite, standardisert hull i kjevebenet med et spesialbor. Her festes implantatskruen, og oralkirurgen syr igjen snittet i tannkjøttet med noen få sting. Til slutt får du en tilpasset, avtakbar tannerstatning som kan brukes frem til tannkronen er ferdig fremstilt. Hele inngrepet tar vanligvis mellom 1-2 timer fra start til slutt.